***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/30-16/2023.

***Jegyzőkönyv***

***Készült***: Nóráp Község Önkormányzat képviselő-testületének 2023. október 10-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

Lakosság részéről 6 fő érdeklődő volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Pápai Tankerületi Központ általános iskolai körzethatárok tervezetének ismertetése, megvitatása és elfogadása
2. 2023.október 14-i Idősnapi program-tervezet elfogadása
3. Polgármesteri beszámoló ( Pápai Városi Könyvtár kulturális projekt-csomag, kamera-rendszer próbaüzemi tapasztalati, 2023.12.10. napi Nórápi Adventi ökomenikus koncert a Szent Mihály rk. templomban, 2023.10.09. napi SMB-Leader Közgyűlés tájékoztató, közterületi és önkorm. meliorációs tagutak tisztítása, fakitermelési tervezete, önk. pénzügyi ellenőrzése, közérdekű munka végrehajtása, tűzifa igények állása, Nóráp község Országház látogatási tervezetének állása, Digitális Jólét Program SZIP Invitel projekt állása,egyéb...)

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Pápai Tankerületi Központ általános iskolai körzethatárok tervezetének ismertetése, megvitatása és elfogadása**

**Előadó:** **Horváth József Csaba polgármester**

**Horváth József Csaba polgármester**  megállapította, hogy az előterjesztést a képviselők a meghívóval együtt kézhez kapták. (jkv. 3. melléklete) javasolta a határozati javaslat elfogadását.

A képviselők a javaslattal egyetértettek, a polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi határozatot hozta:

**60/2023. (X.10.) KT határozat**

Nóráp Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Nóráp község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .

A Pápakovácsi Közös Önkormányzati Hivatal Jegyzőjének nyilvántartásában szereplő, Nóráp községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 0 fő.

Felkéri a képviselő-testület a polgármestert, hogy a döntésről a Pápai Tankerületi Központot értesítse.

**Felelős**: polgármester

**Határidő:** 2023. október 15.

**2.) 2023.október 14-i Idősnapi program-tervezet elfogadása**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben elmondta a 2023. október 14-re tervezett Nórápi Idősnap programját. A rendezvény már hagyománnyá vált a községben, a tervezett rendezvényen saját készítésű ételekkel várják a község nyugdijasait. A meghívók már előzetesen kiküldésre kerültek, az otthonukban maradók részére idén is kiszállításra kerül a főétel. A jó hangulatról tangóharmonikás gondoskodik.

A képviselők a tervezett programmal egyetértettek, a részletes megbeszélés, a feladatok kiosztása a képviselő-testületi ülést követően történt.

**3.) Polgármesteri beszámoló ( Pápai Városi Könyvtár kulturális projekt-csomag, kamera-rendszer próbaüzemi tapasztalati, 2023.12.10. napi Nórápi Adventi ökomenikus koncert a Szent Mihály rk. templomban, 2023.10.09. napi SMB-Leader Közgyűlés tájékoztató, közterületi és önkorm. meliorációs tagutak tisztítása, fakitermelési tervezete, önk. pénzügyi ellenőrzése, közérdekű munka végrehajtása, tűzifa igények állása, Nóráp község Országház látogatási tervezetének állása, Digitális Jólét Program SZIP Invitel projekt állása,egyéb…)**

A napirend keretében a polgármester többek között ismertette a napirendben foglaltakat: a Pápai Városi Könyvtár kulturális projekt-csomaggal kapcsolatban elmondta, hogy még tavasszal történt a 4 program kiválasztása, az előző testület működése idején. Akkor az idősnapi programhoz a Con Spiritó Quartet előadását tervezték, azonban ez egy klasszikus komolyzenei műsor, véleménye szerint a rendezvényhez kevésbé illik, így e programot a 2023. december 10-ére (Advent 2.vasárnapja) tervezi, amikor a nórápi katolikus templomban tartják meg az I. Nórápi Ökomenikus Adventi koncertet. Ismertette a rendezvény tervezett programjait is.

Tájékoztatta a képviselőket és a megjelenteket a kamerarendszer próbaüzemi tapasztalatairól, a fennálló hiányosságokról, azok javítási lehetőségéről.

Tájékoztatást adott az SMB Leader közgyűlésen elhangzottakról, elmondta, hogy a tavalyi falunapi programra megpályázott támogatásról a támogatói okirat megérkezett, az elszámolást követően a támogatási összeget is folyósítják.

Részletesen ismertette a közterületi és önkormányzati meliorációs tagutak tisztításával, fakitermeléssel kapcsolatos terveket.

Tájékoztatta a képviselőket, hogy a 2 fő közérdekű munkát végzők teljesítették a feladatokat, a közérdekű munkavégzés lezárult.

Továbbiakban tájékoztatást adott az adventra tervezett programokról is, elmondta, hogy többek között a gyerekek karácsonyi mesés darabbal készülnek.

A Mikulás napi gyermekprogramot egybevonják advent 1. vasárnapi gyertyagyújtásával. Tájékoztatást adott, hogy az elkészült új invitel vezetékre rákötés megkezdődik, felhívta a figyelmet, a házaló bűnözőkre, akik visszaélnének a helyzettel. Kérte a szolgáltatót, hogy Nóráp vonatkozásában tájékoztasson az eljáró személyekről, a látogatások időpontjáról.

Ismertette az eddig benyújtott szociális tűzifaigényeket. Elmondta, a beadási határidő október 15-e, azt követően döntenek a beadott kérelmekről.

Tájékoztatást elmondta, hogy az előző ülésen már tárgyalták, hogy a lakosság számára Országház látogatást szerveznek Budapestre. Ez érdekében már folytatott tárgyalásokat mind az autóbusz bérlése, annak költségei tekintetében, illetve az Országház Látogató Központ felé a belépőjegyek ára tekintetében. Az autóbusz költsége kb. 3500 Ft/fő lenne, a belépőjegyek árát az önkormányzat vállalná. Látogatás időpontja 2024. január- márciusi időszak lenne. Az igényeket minél előbb fel kellene mérni. Javaslata, hogy október végéig gyűjtsék össze az igényeket.

A képviselők a javaslattal egyetértettek, a polgármester kérte a szavazást:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi határozatot hozta:

**61/2023. (X.10.) KT határozat**

Nóráp Község Önkormányzat Képviselő-testülete elhatározza, hogy 2024. évben (január-március hónapban) a község lakói részére Országház látogatást szerveznek Budapestre.

Az igények felmérése legkésőbb október 31-ig megtörténik.

A képviselő-testület megbízza a polgármestert, - a jelentkezési igények felmérését követően – a program szervezéséről (autóbusz rendelés, belépőjegyek rendelése) gondoskodjon.

**Határidő:** 2023. október 31. (igények felmérése)

**Felelős:** polgármester

Több napirend, hozzászólás nem volt, a polgármester a képviselő-testület ülését 19.30 órakor bezárta.

K.m.f.

Horváth József Csaba Kissné Szántó Mária

polgármester jegyző